
	DATA
	PATEIKIAMOS INFORMACIJOS APIBENDRINIMAS
	INFORMACIJOS ŠALTINIS
	PASTABOS

	Lietuvos eksportuotojams aktuali informacija

	
	
	
	

	Tiesioginėms užsienio investicijoms pritraukti į Lietuvą aktuali informacija

	
	
	
	

	Lietuvos verslo plėtrai užsienyje aktuali informacija

	
	
	
	

	Lietuvos turizmo sektoriui aktuali informacija

	2026-09-08
	Oro bendrovė „Wizz Air“ nuo spalio mėnesio Zvartnoco tarptautiniame oro uoste Jerevane dislokuos trečiąjį savo orlaivį ir pradės skrydžius trimis naujomis kryptimis: į Bazelį (Šveicarija), Varną (Bulgarija) ir Valensiją (Ispanija). Apie tai pranešė Armėnijos teritorinio administravimo ir infrastruktūros ministerija.
	https://news.am/en/news/1060309

	

	2026-09-23
	„Wizz Air“ nuo spalio padidins tiesioginių skrydžių maršrutu Jerevanas–Praha dažnumą iki keturių reisų per savaitę. Nuo gruodžio vidurio skrydžių skaičių planuojama padidinti iki penkių per savaitę.

	https://armenpress.am/en/article/1261039

	

	Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija

	
	
	
	

	Lietuvos ekonominiam saugumui aktuali informacija

	
	
	
	

	Bendra akreditacijos valstybių ekonominė informacija

	2026-09-02
	Armėnija į JAE eksportavo 60 tonų žuvies ir žuvies produktų. Armėnijos maisto saugos inspekcija nurodė, kad, atsižvelgiant į didelę paklausą JAE rinkoje, bus siekiama sujungti žuvininkystės ir eksporto įmones su JAE eksportuojančia organizacija, kad būtų sudarytos sąlygos tolesniam bendradarbiavimui.

	https://armenpress.am/en/article/1259460

	

	2026-09-02
	Rugpjūčio 31–rugsėjo 2 d. Prancūzijoje vykusioje tarptautinėje parodoje „Texworld Apparel Sourcing Paris“ dalyvavo šešios Armėnijos įmonės, kurios pristatė savo produkciją, gamybos pajėgumus ir profesines kompetencijas.
	https://armenpress.am/en/article/1259470

	

	2026-09-02
	Armėnijos žemės ūkio ir maisto produktų eksportas 2026 m. sausio–liepos mėnesiais, nepaisant nuo gegužės mėn. rusijos įvestų prekybos apribojimų, išliko beveik praėjusių metų lygio. Per šį laikotarpį eksportuota produkcijos už 849 mln. USD, tai yra 1,9 proc. mažiau nei tuo pačiu laikotarpiu 2025 m., kai eksporto vertė siekė 865 mln. USD. Ekonomikos ministras G. Papoyanas pabrėžė, kad nepaisant sudėtingos situacijos Armėnija beveik išlaikė praėjusių metų eksporto apimtis ir toliau ieško naujų eksporto rinkų.

	https://armenpress.am/en/article/1259503

	

	2026-09-03
	N. Pashinyanas Vyriausybės posėdyje pareiškė, kad šalis privalo imtis žemės ūkio sektoriaus industrializacijos. Jo teigimu, dabartinis žemės ūkio modelis neturi perspektyvos, todėl būtina šio sektoriaus industrializacija. Premjeras pabrėžė, kad to nesiėmus, sektorius susidurs su rimtomis problemomis. Pasak N. Pashinyano, derlius pirmiausia turi patekti į gamybos liniją, o tik po to būti eksportuojamas. Nors Armėnijoje jau yra pavienių šios sistemos elementų, vis dar trūksta vientisos infrastruktūros. Todėl Vyriausybės vadovas akcentavo logistikos centrų ir rūšiavimo stočių plėtros svarbą.

	https://news.am/en/news/1059352

	

	2026-09-03
	Po kelerius metus trukusios veiklos pertraukos ir ilgo bankroto proceso viena iš dviejų didžiausių Armėnijos cemento gamyklų, „Hrazdan Cement“, buvo parduota. Ją įsigijo verslininkui N. Nalbandyanui priklausanti bendrovė „Project Inter-Invest“, kuri planuoja įgyvendinti plataus masto investicijų programą, tačiau detalių apie investicijų apimtį ar terminus kol kas neatskleidė. Gamyklą aukcione pardavinėjo „Amio Bank“ (buvęs „Armbusinessbank“). Aukcionas įvyko rugsėjo 2 d., o objektas buvo parduotas jau pirmajame etape.

	https://civilnet.am/en/news/1013944

	

	2026-09-03
	Armėnija planuoja reformuoti „Tax Free“ grąžinimo sistemą užsienio turistams, į jos administravimą įtraukiant privatų sektorių. Vyriausybė siekia skaitmenizuoti ir paspartinti PVM grąžinimo procesą, taip pat peržiūrėti minimalią pirkinių sumą, nuo kurios taikomas grąžinimas.

	https://arka.am/en/news/economy/armenia-plans-to-reform-the-tax-free-shopping-system-with-the-involvement-of-a-private-operator/

	

	2026-09-04
	Maisto produktų ir nealkoholinių gėrimų kainos 2026 m. rugpjūtį buvo 6,4 proc. didesnės nei 2025 m. rugpjūtį, tačiau 1 proc. mažesnės nei šių metų liepą.

	https://arka.am/en/news/economy/food-prices-in-armenia-increased-by-6-4-year-on-year-in-august-and-decreased-by-1-month-on-month/

	

	2026-09-04
	Armėnijos bendrovės „PROFAL“ investicijos į naują stiklo apdirbimo gamyklą viršijo 20 mln. USD. Įmonė, gaminanti aliuminio duris ir langus, produkciją tiekia vietos rinkai ir eksportuoja į Prancūziją, JK bei JAV. Projektui taip pat buvo skirta valstybės parama, subsidijuojant lizingo palūkanas.
	https://arka.am/en/news/economy/a-new-glass-processing-plant-profal-has-opened-in-armenia-with-an-investment-of-over-20-million/

	

	2026-09-04
	Kareno Demirchyano sporto ir koncertų komplekse atidaryta trijų dienų trukmės paroda „Armenia Expo-2026“. Ji rengiama Jerevane vykstančio Armėnijos ir Turkijos verslo forumo metu ir vienoje vietoje subūrė 150 verslininkų bei įmonių iš devynių šalių.

	https://armenpress.am/en/article/1259729

	

	2026-09-04
	TVF teigimu, tolesnei saulės energetikos plėtrai Armėnijoje reikės investicijų į elektros tinklų infrastruktūrą ir energijos kaupimo sistemas. Fondas ragina kelti ambicingesnius saulės energetikos tikslus, skatinti projektus su energijos kaupimo sprendimais ir tobulinti reguliavimą.

	https://arka.am/en/news/economy/armenias-solar-energy-expansion-will-require-investments-in-grid-and-storage-systems-according-to-an-imf-report/

	

	2026-09-05
	TVF perspėjo, kad Armėnija susiduria su didėjančiu vandens išteklių trūkumu dėl augančios paklausos, neefektyvaus vandens naudojimo (ypač drėkinimo sektoriuje) ir klimato kaitos poveikio. Fondo vertinimu, vandens ūkio sektorių varžo nusidėvėjusi infrastruktūra, žemas efektyvumas, nepakankamas reformų įgyvendinimas ir per mažos paslaugų kainos, dėl kurių didėja fiskalinė našta ir trūksta investicijų.
	https://arka.am/en/news/economy/imf-has-highlighted-growing-water-resource-scarcity-and-infrastructure-problems-in-armenia-/

	

	2026-09-08
	Europos rekonstrukcijos ir plėtros bankas (EBRD) įtraukė savo armėnų dramomis denominuotas obligacijas į Armėnijos vertybinių popierių biržos (AMX) sąrašą, o tai tapo svarbiu etapu plėtojant Armėnijos kapitalo rinką ir plečiant tarptautinių finansų institucijų dalyvavimą vietinėje rinkoje.

	https://armenpress.am/en/article/1259985

	

	2026-09-09
	Armėnijos finansų ministro V. Hovhannisyano teigimu, 2026 m. birželio 30 d. šalies valstybės skola siekė 5,116 trln. AMD (apie 12 mlrd. EUR) ir per pirmąjį metų pusmetį sumažėjo 3,5 proc. Ministras pažymėjo, kad ekonominė situacija Armėnijoje atitinka Vyriausybės prognozes.

	https://armenpress.am/en/article/1260031

	

	2026-09-09
	Finansų ministras V. Hovhanisyanas pranešė, kad pirmąjį pusmetį Armėnijos prekybos deficitas padidėjo 20 proc., arba 480 mln. USD.

	https://arka.am/en/news/economy/armenia-s-trade-deficit-worsened-by-20-in-the-first-half-of-the-year-ministry-of-finance/

	

	2026-09-09
	Pasak finansų ministro V. Hovhanisyano, Armėnijos valstybės biudžeto pajamos 6 proc. viršijo planuotą rodiklį, o išlaidos, palyginti su tuo pačiu praėjusių metų laikotarpiu, išaugo 7 proc. 

	https://news.am/en/news/1060588

	

	2026-09-14
	Pasaulio banko duomenimis, 2026 m. sausio-liepos mėn. Armėnijos eksportas, palyginti su tuo pačiu praėjusių metų laikotarpiu, sumažėjo 7,9 proc., o importas išaugo 7,7 proc. Dėl to prekybos deficitas padidėjo iki maždaug 10 proc. prognozuojamo metinio BVP. 

	https://arka.am/en/news/economy/wb-armenia-s-trade-deficit-widened-to-10-of-estimated-annual-gdp-in-7-months/

	

	2026-09-14
	Anot Pasaulio banko, ekonominis aktyvumas 2026 m. sausio–liepos mėnesiais, palyginti su tuo pačiu praėjusių metų laikotarpiu, išaugo 7,7 proc. ir viršijo pradines prognozes. Pažymima, kad liepos mėnesį ekonomikos aktyvumo augimas sulėtėjo iki 6,5 proc. per metus, palyginti su 7,4 proc. birželį, tačiau bendras augimas nuo metų pradžios išlieka spartus.

	https://arka.am/en/news/economy/economic-activity-in-armenia-grew-7-7-year-on-year-in-the-first-seven-months-exceeding-initial-forecasts--wb/

	

	2026-09-15
	Armėnijos centrinis bankas rugsėjo 15 d. padidino bazinę palūkanų normą iki 6,75 proc., reaguodamas į riziką, susijusią su stiprėjančia vidaus paklausa, augančia išorės paklausa ir kylančiais infliacijos lūkesčiais. 

	https://armenpress.am/en/article/1260457

	

	2026-09-15
	Remiantis Armėnijos centrinio banko ataskaita, privataus vartojimo augimas 2026 m. antrąjį ketvirtį išliko aukštas, toliau lenkdamas ekonomikos augimo tempus ir pasiekdamas 7,8 proc.

	https://armenpress.am/en/article/1260503

	

	2026-09-15
	Armėnijos centrinio banko vadovas M. Galstyanas pareiškė, kad jei rusija nuspręstų padidinti Armėnijai tiekiamų gamtinių dujų kainą, Centrinis bankas reaguotų „griežtai ir netradiciškai“. Pasak jo, Centrinis bankas vertina tokį scenarijų kaip galimą riziką. Dujų kainų augimas galėtų turėti dvejopą poveikį: pirma, didinti bendrąjį infliacijos lygį, antra, turėti netiesioginį poveikį, nes dujų kaina gali būti įtraukta į kitų prekių, produktų ir t. t. savikainą, o tai galėtų neigiamai paveikti šalies ekonomikos augimą.
	https://armenpress.am/en/article/1260469

	

	2026-09-16
	N. Pashinyanas pareiškė, kad žemės ūkio sektorius Armėnijoje 2026 m. patyrė nuosmukį ir pridūrė, kad tai nebuvo netikėta, nes Vyriausybė daugiausia dėmesio skiria perėjimui prie intensyvaus žemės ūkio bei eksporto rinkų diversifikavimui. Premjeras taip pat pažymėjo, kad nuo savo kadencijos pradžios 2018 m. jo vadovaujama vyriausybė suteikė ūkininkams šimtų milijonų USD paramą.

	https://armenpress.am/en/article/1260580v

	

	2026-09-22
	Valstybės pajamų komitetas įgyvendina muitinės ir logistikos centrų statybos programą Jerevane ir Siuniko srityje. Planuojama, kad nauji objektai atitiks tarptautinius tvarios statybos standartus ir sieks gauti LEED (Leadership in Energy and Environmental Design) sertifikatą. Projektui pasitelktas tarptautinis konsultantas „CES Clean Energy Solutions GesmbH / iC consulenten LLC“, kuris teiks techninę pagalbą integruojant LEED reikalavimus projektavimo ir statybos etapuose.
	https://armenpress.am/en/article/1260972

	

	2026-09-22
	Jerevane vykusioje Pasaulinėje medicinos turizmo konferencijoje Pasaulio turizmo organizacijos generalinė sekretorė Sh. Al Nuwais pabrėžė, kad medicinos turizmas yra viena sparčiausiai augančių turizmo sektoriaus sričių. Armėnijos ekonomikos ministras G. Papoyanas teigė, kad medicinos turizmas yra sparčiai besivystanti sritis, jungianti sveikatos apsaugą, turizmą ir ekonomiką. Pasak ministro, Armėnija turi palankias sąlygas šio sektoriaus plėtrai: kvalifikuotus specialistus, modernią medicinos įrangą bei didelį kultūrinį ir turistinį potencialą.

	https://armenpress.am/en/article/1260998v

	

	2026-09-24
	Ekonomikos ministras G. Papoyanas Vyriausybės posėdyje pranešė, kad 2026 m. sausio-rugpjūčio mėn. armėniškos kilmės produktų eksportas į kai kurias pagrindines rinkas reikšmingai augo: eksportas į ES padidėjo apie 70 proc., į Indiją išaugo 2,1 karto, o į JAE – apie 45-46 proc. Tuo metu vienintelė rinka, kurioje fiksuotas ryškus eksporto nuosmukis, buvo EAES, kurį lėmė rusijos taikomi apribojimai armėniškoms prekėms.
	https://armenpress.am/en/article/1261206

	

	2026-09-24
	Ekonomikos ministras G. Papoyanas pranešė, kad Armėnijos Vyriausybė patvirtino biudžeto pakeitimus, pagal kuriuos Ekonomikos ministerijai skiriamos papildomos lėšos eksportuotojams remti. Pagal ją eksportuotojams už rugpjūtį bus išmokėta 4,59 mlrd. AMD (apie 10 mln. eurų) kompensaciją.
	https://www.pan.am/en/625553

	

	2026-09-24
	2026 m. Armėnijos biudžeto deficitas bus mažesnis nei anksčiau prognozuoti 4,5 proc. BVP, teigiama rugsėjo mėnesio „Asian Development Outlook“ (ADO) ataskaitoje. Ataskaitoje pažymima, kad fiskalinę politiką sustiprino ekonomikos augimas ir išlaidų ribojimas.

	https://arka.am/en/news/economy/armenia-s-2026-budget-deficit-to-be-lower-than-the-previously-forecast-4-5-of-gdp-asian-development-/

	

	2026-09-24
	Azijos plėtros bankas (APB) paliko nepakeistas Armėnijos ekonomikos augimo prognozes 2026 ir 2027 metams – atitinkamai 5 proc. ir 5,5 proc. APB vertinimu, nepaisant silpnėjančios paklausos, ekonomikos augimas išliko iš esmės stabilus: 2026 m. pirmąjį pusmetį jis siekė 6,0 proc., palyginti su 5,9 proc. metais anksčiau.

	https://arka.am/en/news/economy/adb-maintains-armenia-s-economic-growth-forecast-for-2026-2027-/

	

	2026-09-30
	Jerevane įvyko antrasis Armėnijos investicijų ir finansų forumas „“A Time of Opportunity: Armenia in the New Architecture of Global Markets”. Renginys subūrė daugiau nei 1000 dalyvių, tarp kurių buvo valstybės institucijų, finansų sektoriaus, stambiojo verslo, tarptautinių organizacijų, technologijų įmonių bei ekspertų bendruomenės atstovų.
	https://armenpress.am/en/article/1261710

	

	
	
	
	

	Kita ekonominiam bendradarbiavimui aktuali informacija

